钦定古今图书集成/方舆汇编/职方典/第1345卷 > 《高明县志》
## 钦定古今图书集成/方舆汇编/职方典/第1345卷 > 《高明县志》

虎坑山　在上仓步都，顶圆，高一百馀丈，覆三里。

绍马山　，在上仓步都，形如马，又如渴马饮泉。顶圆，高百馀丈，覆三里。

冲霄凤山　在大幕都。高百馀丈，形如飞凤，故名。

石人冈　在大幕都平畴中，乱石丛叠，成巉岩突兀。石上有庙，悬岩有树，环石有涧，幽胜可爱。庙前有石，偃卧如人状，故名。

新妇岭　在县西南四十里。高出众山数十丈。古传有一新妇于此化为石人，至今麻篮石磴宛如。

狗坑岭　在县南五十里。路极峻险，通新会迳道。

馒头岭　在县西南五十里，路通新会。

罗幕山　在杨梅都，高二百馀丈，延袤五里，如罗幕，下有人居。

谭官山　在杨梅都，与皂幕山相连，顶尖高百馀丈。

狮子冈　在杨梅都皂幕山前，望牛岭左突起嶙峋大石百馀丈，高形如狮子。谶云：“狮子拖球塞水口。” 有乡民结寨其上。

王家山　在田心都。西连天子山，东连大肚岭。有铅矿，强徒盗挖，磺水流下，伤害田禾。

金鼠下壁冈　，在县东十馀里，坐崇步都，其形如鼠。旧传所向之处，禾粒皆空，后凿其觜，禾始结实。

龟峰山　在县东四十里，坐清溪都，山体皆石，突出江畔。西江万里之水，至此为大汇焉。其麓有蟹眼泉，仅足升斗，数人饮之不竭。右数武有犀牛洞，可容十人。明万历丁未，邑人翰林区大相、御史区大伦建塔于其上。

古坝水　在担车岭，东绕古坝村，流五十里入于江。

泥滘水　，出鹿峒奢山，东入于河。

三洲水　流分三支，西接《泥滘》直而。北连罗岸缓而涴，东趋碧岸深而濬。乃会于都含水。云晶水　在大沙围内，起自周屋海，抵于深埇口，计税十馀顷。先通判李敏派绝户税，以此生之。

《都含水　》接清泰、仓步、范州、古坝诸水，合汇于此，深而广，东入于海。